Neuvoston asetus (EY) N:o 1001/97, annettu 2 päivänä kesäkuuta 1997, Malesiasta peräisin olevien teksturoitujen polyesterifilamenttilankojen tuontia koskevan lopullisen polkumyyntitullin käyttöönottamisesta sekä käyttöön otetun väliaikaistullin lopullisesta kantamisesta



Virallinen lehti nro L 145 , 05/06/1997 s. 0001 - 0002



NEUVOSTON ASETUS (EY) N:o 1001/97, annettu 2 päivänä kesäkuuta 1997, Malesiasta peräisin olevien teksturoitujen polyesterifilamenttilankojen tuontia koskevan lopullisen polkumyyntitullin käyttöönottamisesta sekä käyttöön otetun väliaikaistullin lopullisesta kantamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 (1), jäljempänä `perusasetus`, ja erityisesti sen 9 artiklan, ottaa huomioon ehdotuksen, jonka komissio on esittänyt neuvoa-antavaa komiteaa kuultuaan, sekä katsoo, että A. Väliaikaiset toimenpiteet (1) Komissio otti käyttöön asetuksella (EY) N:o 53/97 (2), jäljempänä `väliaikaista tullia koskeva asetus`, Malesiasta peräisin olevien CN-koodeihin 5402 33 10 ja 5402 33 90 kuuluvien teksturoitujen polyesterifilamenttilankojen tuontia yhteisöön koskevan väliaikaisen polkumyyntitullin. B. Myöhempi menettely (2) Väliaikaisen polkumyyntitullin käyttöönoton jälkeen kaikille asianomaisille osapuolille ilmoitettiin kirjallisesti olennaiset tosiasiat ja huomiot, joiden perusteella väliaikaiset toimenpiteet oli otettu käyttöön. Väliaikaisten polkumyyntitullien käyttöönottamisesta ilmoitettiin samanaikaisesti kaikille muille osapuolille, joita tämän menettelyn tiedettiin koskevan. (3) Väliaikaista tullia koskevassa asetuksessa asetettiin myös määräaika, jossa asianomaiset osapuolet voivat esittää näkökantansa kirjallisesti ja pyytää komissiolta saada tulla kuulluiksi. (4) Mikään osapuoli ei kuitenkaan asetetussa määräajassa esittänyt näkökantojaan tai pyytänyt komissiolta tulla kuulluksi; tämän määräajan jälkeen ei saatu myöskään muita huomautuksia. C. Tarkasteltavana oleva tuote ja samankaltainen tuote, polkumyynti, yhteisön tuotannonala, vahinko, vahingon syy-yhteys ja yhteisön etu (5) Koska mikään asianomainen osapuoli ei ole esittänyt uusia väitteitä tarkasteltavana olevaa tuotetta, samankaltaista tuotetta, polkumyyntiä, yhteisön tuotannonalaa, vahinkoa, vahingon syy-yhteyttä ja yhteisön etua koskevista komission alustavista päätelmistä, neuvosto vahvistaa nämä väliaikaista tullia koskevan asetuksen johdanto-osan 7-72 kappaleessa asetetut päätelmät. D. Lopullinen tulli (6) Käyttöön otettavan lopullisen tullin tason määrittämiseksi neuvosto otti väliaikaista tullia koskevan asetuksen johdanto-osan 73-78 kappaleessa esitetyissä päätelmissä määriteltyjen menettelyjen mukaisesti huomioon todetut polkumyyntimarginaalit ja tullin määrän, joka on tarpeen yhteisön tuotannonalalle aiheutuneen vahingon poistamiseksi. (7) Koska polkumyyntimarginaalit olivat tasoltaan matalampia kuin todetut vahinkomarginaalit, vahvistetaan perusasetuksen 9 artiklan 4 kohdan mukaisesti, että tullin määrän perusteena tulisi käyttää lopullisesti määritettyjä polkumyyntimarginaaleja, toisin sanoen 16,4 prosenttia yhteistyössä toimineen malesialaisen viejän Hualon Corporation (M) Sdn. Bhd. osalta ja 32,5 prosenttia muiden malesialaisten, yhteistyöhön osallistumattomien viejien/tuottajien osalta. Neuvosto vahvistaa nämä määrät ja käyttöön otettavien lopullisten toimenpiteiden muodon. E. Väliaikaisen tullin kantaminen (8) Ottaen huomioon lopullisesti vahvistetut polkumyyntimarginaalit ja yhteisön tuotannonalalle aiheutuneen merkittävän vahingon neuvosto pitää tarpeellisena, että väliaikaisella polkumyyntitullilla vakuudeksi saadut määrät kannetaan lopullisesti sen tasoisina kuin lopulliset tullit on otettu käyttöön, ON ANTANUT TÄMÄN ASETUKSEN: 1 artikla 1. CN-koodiin 5402 33 10 ja 5402 33 90 kuuluvien ja Malesiasta peräisin olevien teksturoitujen polyesterifilamenttilankojen tuonnille määrätään lopullinen polkumyyntitulli. 2. Sovellettava lopullinen polkumyyntitulli laskettuna vapaasti yhteisön rajalla -nettohinnasta tullaamattomana on seuraava: >TAULUKON PAIKKA> 3. Ellei toisin määrätä, sovelletaan voimassa olevia tulleja koskevia säännöksiä. 2 artikla Asetuksen (EY) N:o 53/97 mukaisilla väliaikaisilla polkumyyntitulleilla vakuudeksi saadut määrät kannetaan lopullisesti sen tasoisina, kuin lopulliset tullit on otettu käyttöön. 3 artikla Tämä asetus tulee voimaan sitä päivää seuraavana päivänä, jona se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 2 päivänä kesäkuuta 1997. Neuvoston puolesta H. VAN MIERLO Puheenjohtaja (1) EYVL N:o L 56, 6.3.1996, s. 1, asetus sellaisena kuin se on muutettuna asetuksella (EY) N:o 2331/96 (EYVL N:o L 317, 6.12.1996, s. 1). (2) EYVL N:o L 13, 16.1.1997, s. 6